ଇପ୍ସିତା ପତି
ଇପ୍ସିତା ପତି () (ଜନ୍ମ ୧୮ ଜୁନ୍ ୧୯୯୧) ଜଣେ ଓଡ଼ିଶାର ଭାରତୀୟ ଚଳଚ୍ଚିତ୍ର ଅଭିନେତ୍ରୀ । ସେ ବହୁତ ସୁନ୍ଦରୀ ପ୍ରତିଯୋଗିତା ଜିତିଛନ୍ତି, ଯାହା ମଧ୍ଧ୍ୟରେ ଅଛି, ଭାରତୀୟ ରାଜକୁମାରୀ ମିସ୍ ଏସିଆ ଓ ମିସ୍ ଇଣ୍ଟରନ୍ୟାସନାଲ । ସେ ୨୦୧୪ରେ ହିନ୍ଦୀ ଚଳଚ୍ଚିତ୍ର ଚୋର୍ ବଜାରୀରେ ଅଭିନୟ କରିଥିଲେ ।

ଆଦ୍ୟ ଜାବନ ଓ ଶିକ୍ଷା
ଇପ୍ସିତା ପତି ବିଶାଖାପାଟଣାର ଏକ ଷ୍ଟିଲ୍ ପରିବାରରେ ଜନ୍ମ ହୋଇଥିଲେ । ତାଙ୍କ ବାପା ଶ୍ରୀ ବ୍ୟୋମକେଶ ପତି ଜଣେ ଚିତ୍ରକର ଓ ମାଆ ପୂଜା ପତି ଜଣେ ଅଭିନେତ୍ରୀ, ଯିଏ ଓଡ଼ିଆ ଓ ବଙ୍ଗଳା ଚଳଚ୍ଚିତ୍ରରେ କାମ କରିଛନ୍ତି ଓ ଗାଲଡ୍ରାଗସ୍ ଶ୍ରୀମତୀ ଇଣ୍ଡିଆ ୨୦୦୬ ପ୍ରତିଯୋଗିତାରେ ଭାଗନେଇଥିଲେ । ତାଙ୍କ ସାନ ଭଉଣୀ ଅନ୍ୱେଷା ପତି ଜଣେ କଳାକାର । ସେ ତାଙ୍କ ସ୍କୁଲ୍ ଶିକ୍ଷା ଦିଲ୍ଲୀ ପବ୍ଲିକ୍ ସ୍କୁଲରୁ ଶେଷ କରି ଶ୍ରୀ ଚୈତନ୍ୟ ଆଇଆଇଟି ଏକାଡେମୀରୁ ଇଣ୍ଟରମିଡିଏଟ୍ ଶେଷ କରିଥିଲେ । ସେ ଆନ୍ଧ୍ର ବିଶ୍ୱବିଦ୍ୟୀଳୟରୁ ପବ୍ଲିକ୍ ଆଡମିନିଷ୍ଟ୍ରେସନରେ ସ୍ନାତ୍ତକୋତର ଲାଭ କରିଛନ୍ତି ।

ପେଶାଗତ ଜୀବନ
୧୬ ବର୍ଷ ବୟସରେ ପତି, ପ୍ରଥମ କରି ର୍‌ୟାମ୍ପରେ ଚାଲିଥିଲେ । ୨୦୦୮ରେ, ସେ ମିସ୍ ସାଉଥ୍ ଇଣ୍ଡିଆ ଜିତିଥିଲେ ।୨୦୧୦ରେ ସେ ମିସ୍ ୟୁନିଭର୍ସ୍ ଇଣ୍ଡିଆର ଶେଷ ପର୍ଯ୍ୟାୟକୁ ଯାଇଥିଲେ । ସେ ୨୦୧୦ରେ ଆଇ ଆମ୍ ସି - ମିସ୍ ୟୁନିଭର୍ସ୍ ଇଣ୍ଡିଆ ପ୍ରତିଯୋଗିତାରେ ଭାଗନେଇଥିଲେ ଓ ପ୍ରଥମ ୩୦ ଜଣଙ୍କ ମଧ୍ୟରେ ରହିଥିଲେ । ପତ ଅଭିଯୋଗ କରିଥିଲେ ଯେ, ତାଙ୍କୁ ଉଦ୍ଦେଶ୍ୟମୂଳକ ଭବେ ଏହି ପ୍ରତିଯୋଗିତାରୁ ବାହାର କରିଦିଆଯାଇଥିଲା ଓ ଆୟୋଜକର୍ତ୍ତା ତାଙ୍କୁ ମାନସିକ ଓ ଶାରୀରିକ ନିର୍ଯ୍ୟାତନା ଦେଉଥିଲେ । ସେ ଭୁବନେଶ୍ୱରରେ ମହିଳା ଆରକ୍ଷୀ ବିଭାଗ ଓ ଜାତୀୟ ମାନବ ଅଧିକାରରେ ମଧ୍ୟ ଅଭିଯୋଗ କରିଥିଲେ ।

୨୦୧୧ରେ ସେ ଥାଇଲ୍ୟାଣ୍ଡ୍‌ରେ ଭାରତୀୟ ରାଜକୁମାରୀ ଓ ସ୍ପେନରେ ଦି ମିସ୍ ଇଣ୍ଟର୍‌କଣ୍ଟିନେଣ୍ଟାଲ୍ ଇଣ୍ଡିଆ ଏବଂ ୨୦୧୨ରେ ଫେମିନା ମିସ୍ ଇଣ୍ଡିଆର ପିପୁଲ୍‌ସ ଚଏସ୍ ସମ୍ମାନ ପାଇଥିଲେ । ସେ ମଧ୍ୟ ମିସ୍ ଇଣ୍ଟର୍‌ନ୍ୟାସ୍‌ନାଲ୍ ଓ ମିସ୍ ଏସିଆ (୨୦୧୩) ସମ୍ମାନ ଜିତିଥିଲେ ।

ଇପ୍ସିତା ପତି, ତାଙ୍କର ବଲିଉଡ୍ ପ୍ରବେଶ ୨୦୧୫ରେ ଚୋର୍ ବଜାରୀ ଚଳଚ୍ଚିତ୍ର ମାଧ୍ୟମରେ କରିଥିଲେ, ଯେଉଁଥିରେ ସେ ଅଗ୍ରଣୀ ଅଭିନେତ୍ରୀ ଭୂମିକାରେ ଅଭିନୟ କରିଥିଲେ ।

ପତି ଆନ୍ଧ୍ର ସରକାରଙ୍କଠାରୁ ଆନ୍ଧ୍ର ରତ୍ନ ଓ ଓଡ଼ିଶା ସରକାରଙ୍କଠାରୁ ୟୁଥ୍ ଆଇକନ୍ ସମ୍ମାନ ପାଇଥିଲେ ।

ସମ୍ମାନ
ଇପ୍ସିତା ତାଙ୍କ ଚଳଚ୍ଚିତ୍ର ଜୀବନରେ ବ‌ହୁତ ପୁରସ୍କାର ଜିତିଛନ୍ତି ।

 ମିସ୍ ସାଉଥ୍ ଇଣ୍ଡିଆ ୨୦୦୮
 ପ୍ରଥମ ଭାରତୀୟ ରାଜକୁମାରୀ ୨୦୧୧ (ଥାଇଲାଣ୍ଡ)
 ମିସ୍ ଆନ୍ତର୍ଜାତୀୟ ଗୋଲ୍ଡେନ୍ ସ୍କିନ୍ ୨୦୧୧ (ମେକ୍ସିକୋ)
 ମିସ୍ ଇଣ୍ଟର୍‌ନେଟ୍ ଓ ମିସ୍ ଏଲିଗାନ୍ସ ମେକ୍ସିକୋ
 ମିସ୍ ଇଣ୍ଡିଆ ଇଣ୍ଟର୍କଣ୍ଟିନେଣ୍ଟାଲ୍ '୧୧ (ସ୍ପେନ)
 ଫେମିନା ପିପୁଲ୍‌'ସ ଚଏସ୍ ମିସ୍ ଇଣ୍ଡିଆଟାଇମ୍‌ସ ୨୦୧୨
 ମିସ୍ ASIA ୨୦୧୩.
 ଆନ୍ଧ୍ଋପ୍ରଦେଶ ସରକାରଙ୍କଦ୍ୱାରା ଆନ୍ଧ୍ର ରତ୍ନ
 ଉଗାଡି ପୁରସ୍କାର, ବିଶାଖାପଟ୍‌ନମ୍
 ନୃତ୍ୟରେ ସ୍ୱର୍ଣ୍ଣ ପଦକ
 ଓଡ଼ିଶାର ମୁଖ୍ୟମନ୍ତ୍ରୀ ନବୀନ ପଟ୍ଟନାୟକଙ୍କଦ୍ୱାରା ୟୁଥ୍ ଆଇକନ୍ ୨୦୧୪ ସମ୍ମାନ
 ବିଶ୍ୱ ଚଳଚ୍ଚିତ୍ର ଉତ୍ସବରେ ବ୍ରାଣ୍ଡ୍ ଆମ୍ବାସଡ଼ର୍ ଓ ଜୁରି ମେମ୍ବର, ସାନ୍‌ଫ୍ରାନ୍‌ସିସ୍କୋ, ଯୁକ୍ତରାଷ୍ଟ୍ର ଆମେରିକା

ଆଧାର

ବାହ୍ୟ ଆଧାର
 

ଜୀବିତ ବ୍ୟକ୍ତି
୧୯୯୧ ଜନ୍ମ
ଭାରତୀୟ ଚଳଚ୍ଚିତ୍ର ଅଭିନେତ୍ରୀ
ଏକବିଂଶ ଶତାବ୍ଦୀର ଭାରତୀୟ ଅଭିନେତ୍ରୀ
ବିଶାଖାପାଟଣାର ଅଭିନେତ୍ରୀ
ହିନ୍ଦୀ ଚଳଚ୍ଚିତ୍ର ଅଭିନେତ୍ରୀ
ଆନ୍ଧ୍ରପ୍ରଦେଶର ମହିଳା ମଡ଼େଲ୍